Foto: RIA "Novosti" Jakarta gubernatori Basuka Chaxay Purnama Qur’onni tahqirlagani uchun ikki yilga ozodlikdan mahkum etildi. Bu haqda Associated Press agentligi xabar bergan. Indoneziya sudi bunday qarorni Qur’onga nisbatan “tahqirlovchi izohlar” tufayli qabul qildi. Ta’kidlanishicha, prokurorlar gubernatorga shartli jazo muddati berishni tavsiya qilishgan. Parnama o‘z aybini inkor etgan va hukmni qayta ko‘rib chiqishlarini talab qildi. Shu bilan birga, u 2016 yilda Jakarta gubernatori saylovlaridan avval aytgan so‘zlari uchun uzr so‘radi. O‘shanda u o‘z raqobatchilarini Qur’ondan foydalanilgan holda siyosiy tashviqot olib borishgani uchun tanqid qilgandi.